《送赵国宜直筠州户掾》
宋代·陈文蔚

苦无多路旅程宽，正是江南绿打团。
欲湿征衫梅雨细，不成客梦麦秋寒。
官闲诗可频搜句，亲近书宜月问安。
自笑无才愧之子，明时君禄讵能干。

作者简介：陈文蔚（约公元1210年前后在世）字才卿，上饶人。生卒年均不详，约宋宁宗嘉泰初前后在世。师事朱熹。尝举进士。庆元中，（1198）馆于朱熹家，课其诸孙。又讲读铅山。端平二年，（1235）都省言其所作尚书类编，有益治道，诏补迪功郎。学者称克斋先生。文蔚著有克斋集十七卷，《四库总目》传于世。